17/07/2015 | Administración LocalMunicipal
Curtis
Acordos do Pleno de organización municipal mandato 2015-2019

O Pleno da Corporación, en sesión de data 10 de xullo de 2015 aprobou entre outras, por maioría absoluta do número legal de membros as seguintes propostas da Alcaldía-Presidencia: O Pleno, á vista do disposto no artigo 46.2. a), da Lei 7/1985, Reguladora das Bases de Réxime Local, e 78 do Real Decreto 2568/1986, adoptou o acordo seguinte: “PRIMEIRO.- As sesións plenarias ordinarias terán unha periodicidade bimensual, celebrando as sesións o primeiro venres dos meses pares ás dez horas. Establecer a posibilidade de demora ou anticipo nunha semana da data de celebración das sesións ordinarias, se por causas debidamente xustificadas derivadas da ausencia da Alcaldía, da natureza dos asuntos a tratar, ou da coincidencia das datas con días festivos así resulte convinte. SEGUNDO.- Facultar ó Sr. Alcalde, previa consulta cos voceiros de tódolos grupos municipais, e por razóns debidamente xustificadas, para altera-lo horario e as datas establecidas no punto primeiro do presente acordo. TERCEIRO.- O Pleno celebrará sesión extraordinaria, cando así o decida o Sr. Alcalde Presidente, ou o solicite a cuarta parte, alomenos, do número legal de membros da Corporación, de conformidade coa regulación contida no artigo 46.2. a) da Lei 7/1985, de 2 de abril, reguladora das Bases do Réxime Local. CUARTO.- O Pleno celebrará sesión extraordinaria urxente cando o convoque o Sr. Alcalde cando a urxencia do asunto ou asuntos a tratar non permita convocar a sesión extraordinaria coa antelación mínima de dous días hábiles esixida polo artigo 46 da Lei de Bases do Réxime Local.” O Pleno, a tenor do disposto no art.51.1 do Regulamento de Organización, Funcionamento e Réxime Xurídico das Corporacións Locais (Real Decreto 2.568/1986 de 28 de novembro), e no artigo 22.4 da Lei 7/1985, de 2 de abril, Reguladora das Bases de Réxime Local, adoptou o seguinte acordo: “PRIMEIRO.- A delegación da totalidade das atribucións delegables do Pleno na Alcaldía, e en concreto as enumeradas nos apartados j), k), m), ñ, q) do artigo 22 da Lei 7/ 1985, de 2 de abril, Reguladora das Bases de Réxime Local, as citadas nos apartados g), n), o) do artigo 64 da Lei 5/1997, do 22 de xullo, de Administración Local de Galicia, a excepción das enumeradas como indelegables segundo o art 22.4 da Lei 7/85 Reguladora das Bases de Réxime Local e na Lei 5/1997, do 22 de xullo, de Administración Local de Galicia. SEGUNDO.- A delegación na Alcaldía das competencias atribuídas ó Pleno no apartado 2 da Disposición Adicional 2ª do Real Decreto Lexislativo 3/2011, de 14 de novembro, polo que se aproba o Texto Refundido de Contratos do Sector Público. TERCEIRO.- As delegacións referidas efectúanse nos termos do réxime xeral establecido no regulamento antedito, abarcando tanto as facultades de dirección e xestión como a de resolución mediante actos e acordos administrativos que afecten a terceiros.” O Pleno, de conformidade co disposto no artigo 20 da Lei Reguladora das Bases de Réxime Local, e no artigo 66 da Lei 5/1997, de 22 de xullo, de Administración Local de Galicia, adoptou o seguinte acordo: PRIMEIRO.- A creación da Comisión Especial de Contas, composta por cinco membros, dos que tres compoñentes serán do Grupo do Partido Popular, e dous do BNG. Celebrará sesión para o estudio e informe de tódalas contas, presupostarias e extrapresupostarias, que deba aproba-lo Pleno da Corporación. SEGUNDO.- Vistos os escritos presentados polos diferentes grupos políticos, a composición desta Comisión Especial de Contas será a seguinte: Presidente: Javier Francisco Caínzos Vázquez Vocais: PP: Alfonso Gómez Cancelo PP: José Barral López BNG: Xosé Manuel Tomé Fernández BNG: Pilar Ponte Boo Suplentes: PP: Emilio Souto Iglesias PP: Eva Lata Naveira BNG: José Mª Santos Sánchez BNG: Verónica Fuentes Vázquez De conformidade co disposto no art.13.3 e 4 do Real Decreto 2568/1986, de 28 de novembro, Regulamento de Organización, Funcionamento e Réxime Xurídico das Entidades Locais, e en concordancia co disposto no artigo 75 da Lei 7/1985, de 2 de abril, Reguladora das Bases de Réxime Local, o Pleno adoptou o seguinte acordo: PRIMEIRO.- Que o exercicio do cargo de Alcalde se preste en réxime de dedicación exclusiva. SEGUNDO.- Polo desempeño do cargo con dedicación exclusiva, percibirá unha retribución de 34.147,54 euros brutos ao ano, distribuídos en catorce mensualidades, (doce ordinarias e dúas extraordinarias, en xuño e decembro). A esta cantidade engadirase na nómina mensual a correspondente ós trienios recoñecidos por servizos prestados na administración. TERCEIRO.- O mantemento de Alta no Réxime xeral da Seguridade Social de conformidade co art 75.1 de la Ley 7/85 e o art 225 da Lei 5/97 de 22 de xullo de Administración Local de Galicia. En desenvolvemento do disposto no apartado 10 da Disposición Adicional Segunda do Real Decreto Lexislativo 3/2011, de 14 de novembro, polo que se aproba o texto refundido da lei de contratos do sector público, o Pleno adoptou o seguinte acordo: ÚNICO.- Que a Mesa de Contratación do Concello de Curtis estea integrada polos seguintes membros: Presidente: O sr. Alcalde do Concello de Curtis ou o concelleiro que legalmente o substitúa Vocais: O/A secretaria-interventora do Concello de Curtis ou quen legalmente o substitúa Un/unha concelleiro/a do grupo municipal do P. P. Alfonso Gómez Cancelo Un/unha concelleiro/a do grupo municipal do P. P. Emilio Souto Iglesias Un/unha concelleiro/a do grupo municipal do B. N. G. Xosé Manuel Tomé Fernández Un/unha concelleiro/a do grupo municipal do B. N. G. Pilar Ponte Boo Secretario: Un funcionario do Concello de Curtis pertencente ó subgrupo C1. Suplentes: - do grupo PP: Brian Henry Anicuta Ureña El Harkaoui e Aitor Javier Zarrabe De Abajo - do grupo do BNG: Ekaitz Bonete Youssfi e Angustia El Hammoumi Martin Niño O Pleno, visto o disposto no artigo 75.3, da Lei 7/1985, de 2 de abril, Reguladora das Bases de Réxime Local, acordou a fixación das asistencias pola concorrencia efectiva a sesións de órganos colexiados de que formen parte os membros da Corporación sen dedicación exclusiva, nas contías que para cada un deles se sinalan: PRIMEIRO.- Aprobar en concepto de indemnización en concepto de asistencia a órganos colegiados dos que se formen parte, para os membros da Corporación sen dedicación exclusiva: a) Pleno: 50 € por membro e sesión. b) Comisión Especial de Contas: 50 € por membro e sesión. c) Mesa de contratación: 50 € por membro e contrato. No suposto que un concelleiro non participe en todas as reunións da Mesa de contratación dun mesmo contrato, aboaráselle a parte proporcional ás súas asistencias. Curtis, 10 de xullo de 2015. O alcalde-presidente Asdo.- Javier Fco. Caínzos Vázquez.